**Vážení rodičia!**

Riaditeľstvo školy a kolektív pedagogických zamestnancov Vás srdečne pozdravuje v období prvých slnečných jarných dní. Pre nás sú signálom, že sa blíži čas, v ktorom sa zapisujú do školy naši budúci prváčikovia.

 Pandémia COVOD-19 a s ňou súvisiace udalosti veľa zmenili v našich životoch a nepriaznivo zasiahli aj do prípravy na zápis prvákov do školy. Nemohli sme sa (ako po minulé roky) s našimi budúcimi prvákmi a ich rodičmi stretávať na tradičných „zoznamovacích“ podujatiach a aktivitách. Čo sa však oproti minulosti nezmenilo je **povinnosť zapísať dieťa do 1. ročníka v zákonom stanovenej lehote.** **Podľa rozhodnutia MŠVVaŠ SR je na šk. rok 2022–2023 rodič / zákonný zástupca povinný zapísať do 1. ročníka ZŠ svoje dieťa, ktoré dovŕši šiesty rok veku do 31. augusta 2022.**

     Na ZŠ Lehnice bude **zápis detí do 1. ročníka na školský rok 2022/2023 prebiehať dvomi spôsobmi:**

1. **Elektronickou formou od 1. apríla 2022 (piatok) do 8. apríla 2022 (piatok)**. Elektronická prihláška bude pred uvedeným termínom **zápisu** zverejnená na webovej stránke školy <https://zslehniceslov.edupage.org/>. Zákonný zástupca (rodič) prihlášku vyplní podľa pokynov a pošle. Rodičia, ktorí zvolia túto formu zápisu budú musieť **v dňoch 27.-28. apríla 2022 (streda – štvrtok) v čase od 8:00 do 16:00 hod. pri osobnej návšteve školy absolvovať proces overovania údajov z prihlášky.**
2. **Prezenčne (osobne)**  **v priestoroch školy** (riaditeľňa) za dodržania hygienicko-epidemiologických opatrení stanovených Úradom verejného zdravotníctva SR v dvoch dňoch:

            **05. apríla 2022 (utorok)           08:00 – 18:00
            07. apríla 2022 (štvrtok)         08:00 – 18:00**

Všetky informácie o spôsobe a priebehu zápisu nájdete v priloženom dokumente [**INFORMÁCIE A POKYNY K ZÁPISU**](//cloud1t.edupage.org/cloud/ZaPIS_-_INFO.docx?z%3AOJO5G40X2DX0HrDmuOeV%2FeFbC0RfkVUnVJbF3sF8hLEMYpUr%2F%2BY90Rhf2fAbhOag)**.** Pre komplexnú informáciu uvádzame aj link na **Usmernenie k zápisu (MŠVVaŠ SR)** <https://www.minedu.sk/data/att/19000.pdf>

**Ing. Zuzana Pálmayová, riaditeľka ZŠ**